Сусветны дзень пчол у Беларусі адзначылі Гродзеншчына і Гомельшчына — спрадвечныя пчалярскія рэгіёны архаічнага пчалярства. У Гродзенскім раёне ў аграгарадку Парэчча 18 мая напярэдадні першага Сусветны дзень пчол правялі мядовы фэст з багатай разнастайнай праграмай. “Уратуем пчол разам!” — такі заклік стаў лейтматывам свята, дзе былі прадстаўлены работы мастака Алеся Квяткоўскага на выставе “Пчалінае Узнясенне”, дзе пра пчолак расказалі студэнты факультэта біялогіі і экалогіі Гродзенскага дзяржаўнага універсітэта імя Янкі Купалы, дзе можна было убачыць і пакаштаваць мёд і разнастайныя вырабы з яго, дзе была выстава ручных вырабаў з тэмай пчол і мёду. Маленькія танцоркі-пчолкі дзіцячай музычнай школы мастацтваў і дарослыя артысты з Парэчча дапоўнілі свята атмасферай радасці і прадставілі свой вобраз Пчалы. Усё гэта разам — сапраўдны гімн у гонар Сусветнага дня пчол. Гродзенцы збіраюцца праводзіць такія мядовыя фестывалі штогод і славіць пчол, папулярызаваць веды пра гэтых нястомных працаўніц і заклікаць іх берагчы.